Gejú Crist

Gejú Crist o Gejú de Nazaret (Betlem, 7-2 dan C. , 23-36 do C. ) é le fondadú y la figöra zentrala tl cristianejim, te chël che al é le Messia, le Fí de Dî gnü söla tera, mort y ressorí. Al é üna dles figöres plü importantes tla storia dla porsona. Süa storia, dantadöt i ultims agn de süa vita cun l’indicaziun de 24 mirachi, é cuntada tl Nü Testamënt, dantadöt ti Vangeli y tles Lëtres dl Apostul Paul. La crusc sön chëra che Gejú é mort é le simbol dl cristianejim. Tl iudaism é jú n predicadú itinerant, mo nia le Messia Fi de Dî. Tl islam él un di maius profec dan da Maomet. La numeraziun di agn dla storia Anno Domini, che é na abreviaziun dla scrita “anno ab Incarnatione Domini nostri Iesu Christi” (chël ó dí "ann dal'Incarnaziun de nosc Signur Gejú Crist"), indicada cun “dan C.” (dan la nasciüda de Gejú Crist) y “do C.” (do la nasciüda de Gejú Crist) é chëra plü adorada al monn y ince scrita dant da istituziuns internazionales sciöche les Naziuns Unides. Liams Religiun